open-index/open-wikipedia-markdown huggingface dataset:
Latrunculi

[náhľad|alt=Ludus latrunculorum v Complutum (Španielsko).|Ludus latrunculorum v Complutum ([Španielsko).]]
**Ludus latrunculi** je jedna z najpopulárnejších hier starovekého Ríma, najmä kvôli svojej jednoduchosti. Je podobná dnešnej dáme. Názov vznikol zo slova *ludus* a *latrones*, čo v latinčine znamená hra a žoldnieri.

Ku hre stačila doska s vyznačenými štvorcovými poľami s rozmermi 8 × 8 polí a dve sady kameňov rozličnej farby po osem kusov. Veľkosti dosky sa však môžu líšiť a doska môže mať aj obdĺžnikový tvar (napr. 8 × 12, pričom sa môže zmeniť aj počet kameňov). Taktiež je možné obohatiť hru o kráľa (lat.: dux), pričom sa mierne zmenia aj pravidlá.

## Pravidlá
Kamene sa uložia na krajný rad polí dosky v jednom rade oproti súperovým kameňom. Začína hráč s čiernymi kameňmi. Cieľom hry je vyhodiť súperovi všetky kamene z hracej plochy, až kým mu ostane len jeden a to tak, že súperov kameň alebo kamene obkľúči z dvoch náprotivných strán medzi dva svoje kamene alebo v rohu hracej plochy obkľúčením z dvoch vedľajších strán. Kamene sa môžu pohybovať len po líniách a neobmedzene, podobne ako veža v šachu. Za jeden ťah smie hráč urobiť len jeden takýto pohyb.

Keď je v hre aj kráľ (zvyčajne má ihlanový tvar na rozlíšenie od ostatných kameňov, ktoré bývajú okrúhle), vyhráva ten hráč, ktorému sa podarí znehybniť kráľa, čo sa dosiahne jeho obkľúčením zo všetkých štyroch strán. Kráľ sa na rozdiel od kameňov nedá vyhodiť, možno len znemožniť jeho pohyb. Inak má rovnaké vlastnosti ako kamene. Kráľ sa na začiatku umiestňuje na jedno na pravé pole z dvoch stredných, rad pred ostatnými kameňmi, ktorých počet sa umiestnením kráľa do hry nemení.

## Referencie
* Latrunculi  

Kategória:Doskové hry
Kategória:Kultúra v starovekom Ríme
Ponte Buggianese

**Ponte Buggianese** je obec v toskánskej provincii Pistoia. Nachádza sa približne 40 km od Florencie.

## Referencie

## Externé odkazy
*  Oficiálna stránka

## Iné projekty

Kategória:Provincia Pistoia
Kategória:Obce v Taliansku
Mucha

**Mucha** môže byť:
* v biológii: 
** slovenský názov väčšiny rodov z čeľade muchovité
** príslušník taxónu (resp. skupiny) muchy – pozri nižšie
* súhvezdie, pozri Mucha (súhvezdie)
* planétka, pozri 5122 Mucha
* hovorovo:
** slabina alebo nedostatok, pozri slabina (nedostatok)
** chúťka
* kniha Dominika Dána, Mucha (kniha)
* film a TV:
** film USA z roku 1986, pozri Mucha (film USA)
** francúzsko-kanadský seriál z roku 1999, pozri Mucha (seriál)
** ruský film z roku 2008, pozri Mucha (ruský film)
* priezvisko, pozri Mucha (priezvisko), napr.:
** Aleš Mucha (* 1962), český politik (Strana zelených), poslanec FZ
** Alexander Mucha (1919 – 1971), slovenský generál
** Alfons Mucha (1860 – 1939), český maliar, otec Jiřího a Jaroslavy
** Bogusław Mucha (* 1945), poľský literárny historik
** Geraldine Mucha (1917 – 2012), britská hudobná skladateľka žijúca v Česku, manželka Jiřího
** Jan Mucha, viacero osôb
** Ján Mucha, viacero osôb
** Janusz Mucha (* 1949), poľský sociológ
** Jiří Mucha, viacero osobností
** Josef Mucha (* 1967), český futbalista
** Józef Mucha (* 1948), poľský politik
** Oskar Mucha (1894 – 1974), poľský stavený inžinier
** Pavel Mucha (* 1962), slovenský futbalista
** Stanisław Mucha (* 1970), poľský režisér dokumentárnych filmov
** Szymon Mucha (* 1972), poľský spisovateľ
** Wolfram Mucha (* 1941), nemecký herec
** Anna Muchová (* 1980), poľská herečka
** Emilia Muchová (* 1993), poľská volejbalistka
** Jaroslava Muchová (1909 – 1986), česká maliarka, dcéra Alfonsa
** Joanna Muchová (* 1976), poľská politička
** Nikola Muchová (* 1990), česká punková hudobníčka

**Muchy** môže byť:
*slovenský názov podradu Brachycera z radu dvojkrídlovce, pozri muchy (Brachycera)
*slovenský názov nadčeľade Muscoidea, pozri muchy (Muscoidea)
*slovenský názov podčeľade Muscinae z čeľade muchovité, pozri pod muchovité
*staršie alebo ľudovo: 
**muchovité (Muscidae)
**dvojkrídlovce (Diptera)

## Referencie

## Pozri aj
* Mucha Quartet
* Bratia Muchovci
Úrad pre vydávanie publikácií Európskej únie

náhľad|Úrad pre vydávanie publikácií EÚ v Luxemburgu
**Úrad pre vydávanie publikácií Európskej únie**  alebo skrátene **Úrad pre publikácie** je medziinštitucionálny úrad, ktorého úlohou je zabezpečovať vydávanie publikácií inštitúcií Európskej únie - 2009/496/ES, Euratom.

Úrad pre publikácie denne vydáva Úradný vestník Európskej únie v 22 alebo v 23 jazykoch (v írčine v prípade, že sa uverejnenie požaduje), čo je vo vydavateľskom prostredí jedinečný fenomén.

Úrad vydáva alebo spolu-vydáva publikácie v kontexte komunikačnej stratégie inštitúcií. Úrad pre publikácie okrem toho ponúka niekoľko online služieb a poskytuje tak zdarma prístup k informáciám o európskej legislatíve (EUR-Lex), EÚ publikáciám (EU Bookshop), verejnému obstarávaniu (TED) a výskumu a vývoju (CORDIS).

## Externé odkazy
*Úrad pre publikácie 
*EUR-Lex – Prístup k právu Európskej únie
*CORDIS – výskum a vývoj
*Ted – Dodatok k Úradnému vestníku Európskej únie
*EU Bookshop- Všetky publikácie EÚ, ktoré hľadáte!

Kategória:Medzinárodné organizácie
Kategória:Inštitúcie Európskej únie
Kategória:Európske právo
Kim Čong-un

**Kim Čong-un** (; * 8. január 1982/1983/1984, Pchjongjang, KĽDR) je severokórejský politik, ktorý je od decembra 2011 najvyšším vodcom Kórejskej ľudovodemokratickej republiky a od roku 2012 generálnym tajomníkom Kórejskej strany práce. Je tretím synom Kim Čong-ila, ktorý bol v poradí druhým najvyšším vodcom KĽDR, a vnukom Kim Il-songa, zakladateľa a prvého najvyššieho vodcu krajiny.

Otec Kim Čong-il ho podľa juhokórejskej tlače vybral za svojho nástupcu. Agentúra AP 8. októbra 2010 s odkazom na námestníka predsedu stáleho výboru Najvyššieho ľudového zhromaždenia KĽDR Jang Hjong-sopa oznámila, že sa stane novým severokórejským vodcom.

## Mladosť
Narodil sa ako syn Kim Čong-ila a jeho tretej manželky, bývalej tanečnice Ko Čong-hui, ktorá v roku 2004 zomrela na rakovinu. Je najmladším z troch bratov. V rokoch 1993 až 1998 študoval na medzinárodnej škole v Berne vo Švajčiarsku pod falošným menom Chol Pak. Podľa spolužiakov bol vcelku dobrým žiakom a naučil sa hovoriť a písať po nemecky a do istej miery aj po anglicky a po francúzsky. Hoci bol dosť nesmelý, vychádzal dobre so svojimi spolužiakmi. Mal rád basketbal. Bol stále sprevádzaný starším kórejským chlapcom, ktorý bol pravdepodobne jeho telesným strážcom.

Po ukončení štúdií sa vrátil naspäť do KĽDR a nastúpil na štúdiá na vojenskej akadémii.

## Politická kariéra
[vľavo|náhľad|Kim Čong-un a [Donald Trump na summite v Singapure v roku 2018]]

Po doštudovaní vojenskej akadémie od apríla 2009 zasadol v Komisii národnej obrany, kde sa mal zoznámiť s nástrojmi moci. 10. júna 2009 navštívil ako zvláštny vyslanec v utajení Čínu, kde rokoval o potravinovej pomoci pre KĽDR. V KĽDR začal byť Kim Čong-un titulovaný ako *vynikajúci súdruh*.

Dňa 27. septembra 2010 bol vymenovaný do hodnosti štvorhviezdičkového generála bez zverejnenia ďalších okolností. 28. septembra 2010 bol vymenovaný za tajomníka Ústrednej vojenskej komisie Kórejskej strany práce a bol súčasne zvolený aj do ústredného výboru strany.
 
Kim Čong-il svojho najmladšieho syna podľa juhokórejskej tlače vybral za svojho nástupcu, pretože sa nedokázal spoliehať na svojich dvoch starších synov. Počas zjazdu Kórejskej strany práce v októbri 2010 bol vymenovaný za podpredsedu Ústrednej vojenskej komisie. Zároveň bol povýšený do hodnosti generála. V súvislosti s prípravou na najvyššie štátne funkcie sa objavili špekulácie, že podstúpil plastickú operáciu, aby sa podobal svojmu dedovi, Kim Ir-Senovi.

Napokon po smrti jeho otca, Kim Čong-ila, 17. decembra 2011, kórejská štátna tlačová agentúra KCNA vyhlásila, že ľud má rešpektovať Kim Čong-una ako právoplatného nástupcu Kim Čong-ila v úlohe vodcu KĽDR.

## Referencie

## Iné projekty

## Zdroj

Kategória:Narodenia 8. januára
Kategória:Politici KĽDR
Kategória:Osobnosti z Pchjongjangu
Ján Vodila

**Ján Vodila** (* 5. marec 1961, Prešov) je bývalý slovenský hokejový útočník. V roku 1988 sa stal najlepším hráčom v play-off Československej Federálnej ligy. V česko-slovenskej reprezentácii odohral 15 zápasov a zaznamenal 15 gólov a 10 asistencií. 

## Hokejový prehľad
S hokejom začínal v klube ZPA Prešov. Z tohto mesta sa ďalej prebojoval aj do reprezentácie 18- a 20-ročných. Odišiel na vojnu do Jihlavy, kde v sezóne 1981/1982 odohral svoj prvý zápas v seniorskej federálnej lige. Od sezóny 1985/1986 hral v klube VSŽ Košice, kde spoločne s Igorom Libom a Miroslavom Ihnačákom vytvorili jednu z najproduktívnejších formácií ligy. V tom istom roku vyhral majstrovský titul s Košicami a stal sa najlepším strelcom v play-off s 8 gólmi. O dva roky neskôr získal druhý majstrovský titul. Potom odohral ešte jednu sezónu vo fínskom klube KooKoo. 

Kariéru ukončil v Talianskom klube SV Caldaro ako 33-ročný a stal sa trénerom.

Kategória:Narodenia v 1961
Kategória:Česko-slovenskí hokejisti
Kategória:Slovenskí hokejisti
Kategória:Slovenskí hokejoví útočníci
Thunderbolt

**Thunderbolt** môže byť:
* v technike: názov stíhacieho lietadla z obdobia 2. svetovej vojny, pozri Republic P-47 Thunderbolt
* v informatike: vysokorýchlostné rozhranie, pozri Thunderbolt (rozhranie)
Karol XIV. Ján

**Karol XIV. Ján**, vlastným menom **Jean-Baptiste [[Bernadotte]]** (* 26. január 1763,  Pau, Francúzsko –  † 8. marec 1844, Štokholm, Švédsko), bol francúzsky minister vojny, maršal, knieža de Pontecorvo a v roku 1818 sa stal kráľom Švédska a Nórska. Je zakladateľom dodnes panujúcej švédskej dynastie Bernadotte. 

## Životopis
### Obdobie pred Francúzskou revolúciou
Jean-Baptiste Bernadotte bol piate dieťa Henriho Bernadotta. Jeho otec bol advokát v Pau a chcel, aby ním bol i jeho syn Jean-Baptiste. Ten však opustil štúdia a v 17-tich rokoch bez vedomia rodičov odišiel k armáde. Slúžil u francúzskeho Kráľovského námorníctva (*Royal-la-Marine*). 9 rokov služby v armáde bol iba poddôstojníkom. 

### Obdobie Francúzskej revolúcie
Po vypuknutí Francúzskej revolúcie sa jeho situácia zmenila a jeho vojenská hodnosť rýchlo stúpala. V roku 1792 získal hodnosť plukovníka, 1796 brigádneho generála a v roku 1794 sa stal divíznym generálom. Oženil sa so švagrinou Jozefa Bonaparta (brata Napoleona Bonaparta) Désirée Clary.

### Napoleonská éra
Keď Napoleon Bonaparte zriadil cisárstvo, bol Bernadotte menovaný jedným z prvých maršalov Francúzska a po bitke pri Slavkove (2. decembra 1805) získal v roku 1806 titul knieža de Pontecorvo.

### Švédsky kráľ
Vo Švédsku vládol v tej dobe Gustáv IV. Adolf, ktorý bol vyhlásený za choromyseľného a na jeho miesto nastúpil jeho strýko Karol XIII.  Vzhľadom na jeho bezdetnosť a vek sa rozhodlo, že kráľ adoptuje človeka, ktorý sa stane zároveň i následníkom trónu. Padlo niekoľko návrhov, nakoniec však vďaka politickej situácii v Európe a vplyvu cisára Napoleona získal titul korunného princa Bernadotte. 

## Zaujímavosť
Po nastúpení na trón si okolie kráľa všimlo, že maršal Bernadotte ako nový kráľ absolútne odmieta akúkoľvek obsluhu pri kúpeli či obliekaní. Pred nikým sa nikdy neobnažil do pol tela, a to ani pred osobným lekárom. Dôvod sa nakoniec prezradil a na európskych panovníckych dvoroch sa stal zdrojom pobavenia. Jean Baptiste Bernadotte, zakladateľ švédskej kráľovskej dynastie Bernadotte, mal zo svojej revolučnej a jakobínskej minulosti cez prsia vytetovaný nápis: „*Smrť tyranom a kráľom!*“

## Iné projekty

## Externé odkazy
* Rodokmeň švédskej kráľovskej rodiny

## Zdroj

Kategória:Vládcovia Švédska
Kategória:Vládcovia Nórska
Kategória:Bernadottovci
Kategória:Členovia Kráľovskej švédskej akadémie vied
Kategória:Nositelia Rádu zlatého rúna
Kategória:Francúzske vojenské osobnosti
Kategória:Maršali
Kategória:Protestantskí panovníci
Kategória:Osobnosti napoleonských vojen
Kategória:Držitelia Radu svätej Anny
Kategória:Rytieri Radu čiernej orlice
Kategória:Nositelia Radu Vasovho
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Nositelia Vojenského radu Márie Terézie
CHK Donbas (Doneck)

**Donbas Doneck** *(* je ukrajinský hokejový klub, účastník Bobrovej divízie v Kontinentálnej hokejovej lige. Klub sídli v meste Doneck. Bol založený v roku 2001.

## Úspechy
Ukrajinská najvyššia súťaž:
* 2002: 3. miesto
* 2011: 1. miesto
* 2012: 1. miesto

## Pôsobenie v KHL
DO KHL vstúpil pred sezónou 2012/2013.
V prvej sezóne bol trénerom mužstva Július Šupler, pôsobia tu aj slovenskí hokejisti Ján Laco a Peter Podhradský. V sezóne 2013/2014 sa klub prebojoval do druhého kola play-off, v ktorom prehral s Levom Praha. Posledný domáci zápas prvého kola a všetky domáce zápasy druhého kola klub odohral na štadióne Slovana Bratislava kvôli nepokojom na Ukrajine. 

## Zničenie štadióna
27. mája 2014 v skorých ranných hodinách bol štadión podpálený a vážne poškodený. Prezident klubu Borys Kolesnikov obvinil z tohto činu proruských rebelov. Podľa architektov si opravy vyžiadajú 90 dní. Je však otázne, či vedenie KHL povolí klubu hrať v nasledujúcej sezóne vzhľadom na pretrvávajúce nepokoje.

## Referencie


## Zdroje

## Externé odkazy
* Oficiálna stránka


Doneck
Kategória:Šport v Donecku
Kategória:Organizácie založené v 2001
Kategória:Kontinentálna hokejová liga
Katisma

**Katisma** alebo **kafizma** (gr. κάθισμα, csl. каѳисма) je časť Žaltára pozostávajúca z niekoľkých žalmov a používaná v cirkvách byzantského obradu. Názov je odvodený od gréckeho καθίζειν (sedieť), pretože počas čítania katismy sa môže sedieť.

Celý Žaltár je rozdelený na 20 katisiem. Tie sa ešte delia každá na 3 antifóny alebo statije (gr. στάσεις) alebo slávy. Rozdelenie žalmov do katisiem je urobené tak, aby bol každá katisma zhruba rovnako dlhá, takže niektoré katismy obsahujú viacej žalmov, iné menej. V cirkvách byzantského obradu sa používa počítanie žalmov podľa Septuaginty a rozdelenie žaltára na katismy je nasledujúce:

Kvôli ľahšej orientácii sú v uvedenej tabuľke žalmy očíslované aj hebrejským číslovaním v hranatých zátvorkách [], a to pri žalmoch, kde sa hebrejské číslovanie líši od číslovania Septuaginty.

Pri kompletnej modlitbe časoslova sa celý Žaltár postupne po katismách prečíta za jeden týždeň, v období Veľkého pôstu sa dokonca za týždeň prečíta kompletne dva razy.

Nasleduje prehľad čítania katisiem na bohoslužbách v rôznych obdobiach roka.

Mimo Veľkého pôstu:

1., 2., 3., 4., a 6. týždeň Veľkého pôstu:

5. týždeň Veľkého pôstu:

Keď Zvestovanie pripadne na štvrtok Veľkého kánona, katismy pre 5. týždeň sú nasledujúce:

Veľký týždeň:

Mnoho optinských mníchov čítalo každý deň súkromne mimo bohoslužieb okrem iného aj zaradom po jednej katisme zo Žaltára.

## Referencie

## Externé odkazy
* Kompletný žaltár s delením na katismy.
* Eastern Orthodox Psalm Reading Plan  - rozpis čítania žalmov z katisiem počas roka
* Order of Reading the Kathismata of the Psalter - rozpis čítania katisiem počas roka

Kategória:Gréckokatolícka cirkev
Kategória:Liturgia
Kategória:Žalmy
Kategória:Pravoslávne cirkvi
Žaltár

**Žaltár** (< stará horná nemčina *saltári* < cirkevná lat. *psalterium* < ) alebo **psaltérium** môže byť:
*všeobecne: kniha či zbierka (najmä starozákonných) žalmov , pozri pod žalm
*zbierka žalmov v cirkevnoslovanskom jazyku
*stredoveká liturgická textová (rukopisná) kniha obsahujúca žalmy a príslušné antifóny na recitáciu v rámci liturgie hodín, pozri žaltár (liturgická kniha)
*oddiel knihy, ktorý obsahuje žalmy, napr. zvláštny oddiel breviára, pozri napr. pod breviár
*stredoveký strunový brnkací nástroj, ktorý je druhom citary a pôvodne sprevádzal spev žalmov, pozri žaltár (hudobný nástroj)

**Žaltár** môže byť aj:
*Kniha žalmov (jedna z kníh Biblie)
*spev žalmov
* Mariánsky žaltár (čiže veľký ruženec, t. j. so 150 guľôčkami zdravasov)

## Pozri aj
* Katisma

## Zdroje

## Iné projekty
Jiří Grossmann (herec)

**Jiří Grossmann** (* 20. júl 1941, Praha – † 5. december 1971, Praha) bol česko-slovenský herec, spevák, textár a inštrumentalista.

Počas štúdia na stavebnej fakulte ČVUT hral po večeroch v klube Olympic. Tu sa zoznámil s&nbsp;Miloslavom Šimkom. V tej dobe začali vznikať ich prvé spoločné poviedky. V roku 1968 nastúpili do divadla Semafor. Tu vznikli ich slávne Návštěvní dny.

Jiří Grossmann zomrel vo veku tridsať rokov na Hodgkinovu chorobu.

## Divadelné predstavenia
* 1971 Návštěvní den č.&nbsp;5
* 1971 Besídka divadelní aneb Staříček Hamuša ožil
* 1970 Návštěvní den č.&nbsp;3
* 1970 Othello odpadá aneb Večer u&nbsp;kulečníku
* 1968 Besídka v&nbsp;rašeliništi
* 1968 Návštěvní den č.&nbsp;2
* 1968 Večer pro otrlé aneb Pět Pupáků
* 1968 Návštěvní den č.&nbsp;1
* 1967 Besídka zvláštní školy

## Filmografia
* Zločin v šantánu (1968)
* Návštevní den Miloslava Šimka a&nbsp;Jiřího Grossmanna (1969)
* Návštěvní den č.&nbsp;2 (1969)
* Návštěvní den č.&nbsp;3 (1969)
* Návštěvní den č.&nbsp;4 (1969)
* Návštěvní den č.&nbsp;5 (1970)
* Návštěvní den č.&nbsp;6 (1970)

## Externé odkazy
Jiří Grossmann na LIBRI 

## Zdroj

Kategória:Českí speváci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí speváci-skladatelia
Kategória:Absolventi Českého vysokého učení technického
Kategória:Osobnosti z Prahy
Kategória:Pochovaní v Prahe
Orientale lumen

**Orientale lumen** čiže **Svetlo z východu** je apoštolský list rímskeho pápeža Jána Pavla II., ktorý je venovaný východnému kresťanstvu. Zverejnený bol 2. mája 1995. Napísaný bol pri príležitosti 100. výročia apoštolského listu *Orientalium dignitas* (1894) rímskeho pápeža Leva XIII. 

## Obsah
* Východné obrady sú rovnako súčasťou katolíckej cirkvi ako latinský obrad, sú rovnako úctyhodné, spásonosné a rovnako katolícke. Bez nich by katolícka cirkev nebola skutočne katolíckou.
* Východné cirkvi (aj katolícke) majú svoju vlastnú teológiu, ktorá je tiež katolíckou teológiou, i keď sa niekedy líši od západnej katolíckej teológie. 
* Osobitne vyzdvihuje teológiu zbožštenia človeka (''theosis'') ako základ teológie východných cirkví.
* Veľa miesta venuje mníšstvu ako radikálnej forme prežívania krstného povolania a zdôrazňuje potrebu kontemplatívneho mníšstva v súčasnom svete.
* Ján Pavol II. v liste vyzýva východných katolíkov k očisteniu od latinizácie a obnoveniu svojej autentickej východnej identity.
* Rímskokatolíkov vyzýva, aby spoznávali kresťanský Východ a vážili si ho.
* Významným faktom je, že Ján Pavol II. v liste len málokedy rozlišuje katolícky a nekatolícky kresťanský Východ, čím zdôrazňuje, že majú jedno a to isté spoločné dedičstvo, tú istú spoločnú tradíciu - liturgickú, spirituálnu, právno-disciplinárnu i teologickú. List má celkovo výrazný ekumenický aspekt.

Pre gréckokatolíkov je to asi najvýznamnejší dokument Jána Pavla II.

## Slovenské preklady
Existujú dva slovenské preklady *Orientale lumen*. Prvý pripravil Cyril Vasiľ, súčasný sekretár Kongregácie pre východné cirkvi. Je dostupný na internete. Iný preklad publikoval Spolok sv. Vojtecha, preklad bol však veľmi nekvalitný, terminologicky nejasný a na niektorých miestach bol zmysel oproti originálu dokonca prevrátený. Originálny latinský text bol publikovaný v Acta Apostolicae Sedis, LXXXVII, 11. Septembris 1995, s. 745-774; je dostupný aj na internete.

## Referencie


Kategória:Pápežské dokumenty
Kategória:Encykliky
Kategória:Gréckokatolícka cirkev
Prepodobný

**Prepodobný** je u gréckokatolíkov a pravoslávnych označenie svätého, ktorý sa vyznačoval svätým a asketickým životom.

Samotné pomenovanie *prepodobný* označuje že ide o človeka, ktorý sa vo svojom kresťanskom živote (v čnostiach a pod.) veľmi podobal Kristovi – bol mu veľmi podobný.

Titulom prepodobnými sú označovaní okrem iných aj niektorí z prvých slovanských svätcov, napr. Mojsej Uhrín, Anton a Teodóz Pečerskí a iní.

Kategória:Pravoslávne cirkvi
Kategória:Gréckokatolícka cirkev
Kategória:Svätci
Kategória:Tituly
Prokimen

**Prokimen** je verš zo žalmu, ktorý sa spieva zvyčajne pred čítaniami na božskej liturgii alebo inej bohoslužbe v cirkvách byzantského obradu.

Prokimen sa spieva na niektorý hlas oktoicha. Pri prokimene sa medzi jeho jednotlivými opakovaniami pridávajú ďalšie verše.

Kategória:Gréckokatolícka cirkev
Kategória:Liturgia
Stephen Harper

**Stephen Harper** (* 30. apríl 1959) je kanadský politik, 22. a bývalý kanadský predseda vlády. Je lídrom Conservative Party of Canada. Kanadským premiérom bol od roku 2006, keď jeho strana zostavila väčšinovú vládu na základe výsledkov volieb z 2006. V roku 2011 bol opäť zvolený za poslanca  pričom jeho strana získala väčšinu poslaneckých mandátov v House of Commons. 4. novembra 2015 ho v kresle predsedu vládu nahradil Justin Trudeau.

## Životopis
Stephen Harper sa narodil v Toronte. V roku 1978 odišiel do Calgary kde pracoval v petrochemickom priemysle a študoval na University of Calgary. Získal tam titul BA a MA v ekonomike.  Trvalý domov má spolu s rodinou v Calgary.

## Voľby 2011
Stephen Harper opäť kandidoval v obvode Calgary Southwest, ktorý zastupuje od roku 2002. Vo všeobecných voľbách roku 2011 získal 42,998 hlasov (75,1%) a bol znovuzvolený za poslanca. Kandidáti Conservative Party of Canada získali 167 z celkových 308 mandátov a vyhrali tak nadpolovičnú väčšinu v kanadskom House of Commons. Ako líder strany tak Stephen Harper ostal premiérom Kanady.

K 4. novembra 2015 úrad predsedu vlády prebral Justin Trudeau.

## Referencie

## Iné projekty

Kategória:Narodenia v 1959
Kategória:Kanadskí politici
Kategória:Predsedovia vlády Kanady
Kategória:Osobnosti z Toronta
Kategória:Absolventi University of Calgary
Kategória:Politici Konzervatívnej strany (Kanada)
Vŕba

**Vŕba** (lat. *Salix*) je rod rastlín z čeľade vŕbovité. Rod zahŕňa približne 400 druhov listnatých stromov a kríkov, ktoré rastú vo vlhkom a miernom podnebí severnej pologule. 

Vŕby sú často krížené a existuje veľké množstvo prírodných aj vypestovaných odrôd.

Medzi najznámejšie vŕby patrí vŕba biela (*Salix alba*). Niektoré vŕby sú zakrpatené ako napríklad vŕba bylinná (*Salix herbacea*), ktorá dorastá do výšky cca .

## Zdroje

## Iné projekty


Kategória:Medonosné rastliny
Oktoich

**Oktoich** alebo **osmohlasník** (gr. ) je liturgická kniha v cirkvách byzantského obradu, ktorá obsahuje menlivé časti bohoslužieb na dni v týždni.

Oktoich je rozdelený na osem hlasov (podľa ôsmych byzantských tónov), z ktorých každý obsahuje menlivé časti na každý deň v týždni. Cez rok sa každý týždeň cyklicky mení hlas. Rozdelenie na 8 hlasov pochádza zo 6. storočia, samotné pomenovanie pochádza zo 11. storočia.

Počas svetlého týždňa sa každý deň berie iný hlas (siedmy hlas sa neberie).

## Referencie


## Pozri aj
* Zoznam liturgických kníh

## Externé odkazy
* Oktoich

Kategória:Gréckokatolícka cirkev
Kategória:Liturgia
Minea

**Minea** je bohoslužobná kniha v cirkvách byzantského obradu, ktorá obsahuje texty menlivých častí bohoslužieb na každý deň roka. Minea je rozdelená podľa mesiacov v roku.

Sviatočná minea obsahuje texty menlivých častí bohoslužieb (večiereň, utiereň) na vybrané významné sviatky.

Všeobecná minea obsahuje texty menlivých častí bohoslužieb pre jednotlivé kategórie svätých (apoštolov, prepodobných a pod.).

## Externé odkazy
* Minea

Kategória:Gréckokatolícka cirkev
Kategória:Liturgia
Trioď

**Trioď** alebo **Triodion** alebo **Trioda** je liturgická kniha v cirkvách byzantského obradu, ktorá obsahuje menlivé časti bohoslužieb na obdobie Veľkého pôstu a na obdobie Päťdesiatnice – 50 dní po Pasche.

Názov je odvodený od toho, že väčšina kánonov v triodione má tri ódy (piesne).

*Trioď pôstna* obsahuje texty na obdobie Veľkého pôstu a *kvetná trioď* obsahuje texty na obdobie po Pasche až po nedeľu všetkých svätých.

## Pozri aj
* Zoznam liturgických kníh

## Externé odkazy
* Trioď
* Pôstna trioda (výber z textov) 

Kategória:Gréckokatolícka cirkev
Kategória:Liturgia
Uhorka siata

**Uhorka siata** (iné názvy: **uhorka**, **uhorka obyčajná**; lat. *Cucumis sativus*) je hojne pestovaná rastlina z čeľade tekvicovité (*Cucurbitaceae*). Rastlina má plazivé úpony, ktoré nesú jedlé valcovité plody, nazývané **uhorky**. Pôvodom pochádza z Indie, pričom sa v súčasnosti pestuje po celom svete a je dostupné veľké množstvo odrôd.

## Zdroje

## Iné projekty

Kategória:Tekvicovité
Kategória:Plodová zelenina
Kategória:Bobule
Hieromučeník

**Hieromučeník** (gr. άγιομάρτυς, csl. свѧщенному́ченикъ) je v cirkvách byzantského obradu označenie pre  mučeníka, ktorý bol kňazom alebo biskupom.

Liturgicky sú hieromučeníci spomínaní spolu s mučeníkmi. K známym hieromučeníkom patrí napr. rímsky pápež Kliment I. ale aj noví blažení gréckokatolíckej cirkvi Pavol Peter Gojdič, Vasiľ Hopko a Metod Dominik Trčka.

## Externé odkazy
* Священномученик  (stránka je v kódovaní UTF-8 Unicode)

Kategória:Gréckokatolícka cirkev
Džaváharlál Néhrú

**Džaváharlál Néhrú** (* 14. november 1889, Iláhábád, Britská India – † 27. máj 1964, Naí Dillí, India) bol indický štátnik, prvý a najdlhšie slúžiaci predseda vlády Indie. Patril medzi predstaviteľov indického národného hnutia za nezávislosť a bol jedným zo zakladateľov Hnutia nezúčastnených krajín. Bol významnou postavou v medzinárodnej politike.

Jeho dcéra Indira Gándhiová bola významná politička a predsedníčka vlády Indie.

## Iné projekty

## Externé odkazy
* Néhrú Džaváharlál na SME 
*  Štyridsať rokov od smrti Džavaharlála Nehrúa
* Jawaharlal Nehru 

Kategória:Indickí politici
Kategória:Predsedovia vlády Indie
Kategória:Osobnosti na česko-slovenských poštových známkach
Kategória:Osobnosti na indických poštových známkach
Kategória:Absolventi University of Cambridge
Post-punk

**Post-punk** je subžánrom rockovej hudby s koreňmi v druhej polovici 70. rokov, nadväzujúci na punk rockovú explóziu prvej polovice 70. rokov. Post-punk hudobne vychádza z punk rocku, ale je hudobne komplexnejší, introvertnejší, experimentálnejší a intelektuálnejší. Post-punk položil základy alternatívneho rocku. Často využíva prvky krautrocku (využite syntetizátorov, dub music, amerického funky či dokonca disca.

Post-punk si našiel miesto na scéne najmä v 80. rokoch a viedol k rozvoju štýlov ako gotický rock, alternatívny rock a industriálny rock.

## Pôvod názvu
Termín post-punk bol po prvý raz použitý v roku 1977 časopisom *Sounds* na opis hudby Siouxsie & the Banshees. V roku 1980 ho použil britský hudobný kritik Greil Marcus v spojení "britská post-punková avantgarda v časopise Rolling Stone a to v súvislosti s článkami o skupinách Gang Of Four, The Raincoasts a Essential Logic. Štýl vtedy opísal ako "iskrivý napätím, sarkastickým humorom a zmyslom pre paradox, priamočiarosť a otvorenosť v priamej opozícii a odmietnutie súčasnej produkcie pop-music".
Sliezske vojvodstvo (1920 – 1939)

**Sliezske vojvodstvo** (, ) bola autonómna oblasť v medzivojnovom Poľsku. Vzniklo v roku 1920 na tej časti územia bývalého nemeckého Horného Sliezska a Rakúsko-Uhorsko Tešínska, ktoré po prvej svetovej vojne pripadlo Poľsku. Hlavným mestom vojvodstva boli Katovice. Vojvodstvo malo i vlastný parlament. Zaniklo po nemeckom napadnutí Poľska v roku 1939, de iure bolo poľskými orgánmi zrušené v roku 1945.

## Dejiny
Dňa 15. júla 1920 vydal poľský Sejm ústavný zákon, ktorý mal zaručovať širokú autonómiu pre časti Sliezska, ktoré by eventuálne mohli pripadnúť tomuto štátu. Túto záruku parlament vydal z dôvodu snahy nakloniť si obyvateľstvo Horného Sliezska, na území ktorého mal prebehnúť plebiscit o budúcej štátnej príslušnosti. Zákonodarná moc mala prejsť na Sliezsky  parlament, ktorý mal právomoc vydávať zákony vo všetkých oblastiach, okrem vojenskej a zahraničnej. Výkonnú zložku mala v sneme zastupovať sedemčlenná vojvodská rada na čele s vojvodom a vicevojvodom, ostatných päť členov malo byť volených snemom. Bol vytvorený aj vojvodský úrad. Zákon nadobúdal účinnosť (podľa svojho článku 45) dňom prevzatia územia Sliezskeho vojvodstva Poľskou republikou.

Po uskutočnenom plebiscite bola časť Horného Sliezska odovzdaná v dňoch 17. júna až 4. júla 1922 Poľsku. K tejto časti Sliezska sa pripojilo aj územie Tešínska, odstúpené Česko-Slovenskom v roku 1920 a vytvorilo sa tak Sliezske vojvodstvo. Prvým vojvodom bol 18. júna menovaný Józef Rymer.

## Referencie

## Pozri aj
*Hnutie za autonómiu Sliezska

## Iné projekty

## Externé odkazy
* Ustawa Konstytucyjna z dnia 15 lipca 1920 r. zawierająca statut organiczny Województwa Śląskiego.

Kategória:Sliezsko
Hnutie za autonómiu Sliezska

**Hnutie za autonómiu Sliezska** (, , , v skratke *RAŚ*) je organizácia požadujúca autonómiu Sliezska. Pôsobí v poľskej časti Horného Sliezska. Bolo založené v roku 1991. Predsedom hnutia je Jerzy Gorzelik. Hnutie je členom Európskej slobodnej aliancie. Vo voľbách do vojvodstva z novembra roku 2010 získal RA tri kreslá v parlamente Sliezskeho vojvodstva a 15% hlasov do Sliezskej krajiny vnútri Sliezskeho vojvodstva. Je však zastúpené v obecných radách niekoľkých obcí, vrátane mesta Katovice.

Hnutie autonómie Sliezska nadviazalo kontakty s moravistami a plánuje iniciovať zjednotenie českej a poľskej časti Horného Sliezska a vytvorenie na Prahe a Varšave nezávislej politickej reprezentácie Horného Sliezska a Moravy.


File:Dr Jerzy Gorzelik.JPG|Jerzy Gorzelik, predseda Hnutia za autonómiu Sliezska
File:3 Marsz Autonomii 015.jpg|3. pochod hornosliezskych autonómistov v Katoviciach
File:Wyniki RAŚ według gmin w wyborach do sejmiku województwa śląskiego (2010).png|Výsledky RAS vo voľbách do parlamentu Sliezska


## Referencie


## Externé odkazy
* Oficiálna stránka 

Kategória:Sliezsko
Kategória:Politické strany v Poľsku
Námestie Jána Pavla II.

**Námestie Jána Pavla II.** je námestie:
* v Bratislave, pozri Námestie Jána Pavla II. (Bratislava)
* v Michalovciach, pozri Námestie Jána Pavla II. (Michalovce)
* v Nitre, pozri Námestie Jána Pavla II. (Nitra)
* v Žiline, pozri Námestie Jána Pavla II. (Žilina)

v Česku
* v Hradci Králové, pozri Náměstí Jana Pavla II.

v Poľsku
* v Czechowice-Dziedzice, pozri Plac Jana Pawła II (Czechowice-Dziedzice)
* v Katowiciach, pozri Plac Jana Pawła II (Katowice)
* v Pruszkówe, pozri Plac Jana Pawła II (Pruszków)
* v Ruda Śląska, pozri Plac Jana Pawła II (Ruda Śląska)
* vo Wadowiciach, pozri Plac Jana Pawła II (Wadowice) 
* vo Wrocławi, pozri Plac Jana Pawła II (Wrocław)
* v Łódźi, pozri Plac Jana Pawła II (Łódź) 

Kategória:Rozlišovacie stránky – Námestia
Osmolalita

**Osmolalita** je látkové množstvo rozpustenej látky v jednotkovej hmotnosti rozpúšťadla. Hodnota sa podľa SI udáva v mol/kg.

Hodnota osmolality intra- i extracelulárnej tekutiny u človeka sa pohybuje  medzi 275 - 295 mmol/kg.

Kategória:Fyzikálne veličiny
Osmolarita

**Osmolarita** je látkové množstvo rozpustenej látky v jednotkovom objeme rozpúšťadla. Hodnota sa podľa SI udáva v mol/l.

## Pozri aj
*osmolalita

Kategória:Fyzikálne veličiny
Izoosmia

**Izoosmia** je termín, ktorým sa označuje udržiavanie stálej osmolarity telesných tekutín v organizme. Je daná predovšetkým rovnovážnym príjmom a výdajom vody organizmu. Vzhľadom na fakt, že príjem a výdaj vody je v čase nerovnomerný, regulačný systém udržuje osmolaritu v určitom fyziologickom rozpätí hodnôt.

## Regulácia u človeka
Znížený príjem vody organizmom vedie k vzostupu osmolarity extracelulárnej tekutiny. Tento fakt je zaznamenaný osmoreceptormi v hypotalame, ktoré následne spúšťajú dva regulačné mechanizmy:
* zvýšenie spätného vstrebávania vody v tubuloch obličiek (zníženie strát)
* navodenie pocitu smädu (stimulácia zvýšeného príjmu)

## Zdroj
*

Kategória:Fyziológia
Kategória:Regulácia
Nasonov feromón

** Nasonov feromón ** je feromón, ktorý vylučujú včely robotnice. Tento feromón pomáha pri orientácii ostatných včiel pri návrate do úľa.

Kategória:Feromóny
Regulačný obvod

**Regulačný obvod** je negatívna spätná väzba, ktorá prepája výstup riadeného systému s jeho vstupom. Systém, ktorý regulačný obvod riadi, sa označuje ako *regulovaná sústava*. Výstupom sústavy je nejaká veličina (fyzikálna alebo chemická – tlak, teplota, hladina glukózy v tele a podobne), ktorú regulačný obvod udržuje na stanovenej úrovni – označuje sa preto ako *regulačná veličina*.

Aby bolo možné regulovanú veličinu regulovať, musí systém poznať jej okamžitú hodnotu. Na to slúži snímač, označovaný ako *[[receptor]]*. Aktuálne zistená hodnota sa odovzdáva do tzv. *[[komparátor]]a*, ktorý aktuálnu hodnotu porovnáva s požadovanou. Zistený rozdiel – tzv. *[[regulačná odchýlka]]* – je odovzdaná riadiacej časti systému nazývanej *[[regulátor]]* (napríklad v prípade riadenia hladiny glukózy v tele sú to endokrinné bunky pankreasu). Ten potom príslušne ovplyvní činnosť regulovanej sústavy (v danom prípade produkciou inzulínu alebo glukagónu).

Ak regulačný obvod udržuje hodnotu v čase stálu, hovoríme o *regulácii na konštantnú hodnotu*, ak sa hodnota v čase mení, tak o tzv. *vlečnej regulácii*.

## Zdroje
*

Kategória:Regulácia
Kategória:Fyziológia
Pistoia

**Pistoia** je talianske mesto v regióne Toskánsko, hlavné mesto rovnomennej provincie.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:95000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2006 text:2006
PlotData=
  color:barra width:20 align:left

  bar:1861 from:0 till: 49584
  bar:1871 from:0 till: 54825
  bar:1881 from:0 till: 54731
  bar:1901 from:0 till: 65186
  bar:1911 from:0 till: 70009
  bar:1921 from:0 till: 72747
  bar:1931 from:0 till: 72553
  bar:1936 from:0 till: 71963
  bar:1951 from:0 till: 77783
  bar:1961 from:0 till: 84561
  bar:1971 from:0 till: 93185
  bar:1981 from:0 till: 92274
  bar:1991 from:0 till: 87830
  bar:2001 from:0 till: 84274
  bar:2006 from:0 till: 92276
PlotData=

  bar:1861 at: 49584 fontsize:S text: 49.584 shift:(-8,5)
  bar:1871 at: 54825 fontsize:S text: 54.825 shift:(-10,5)
  bar:1881 at: 54731 fontsize:S text: 54.731 shift:(-10,5)
  bar:1901 at: 65186 fontsize:S text: 65.186 shift:(-10,5)
  bar:1911 at: 70009 fontsize:S text: 70.009 shift:(-10,5)
  bar:1921 at: 72747 fontsize:S text: 72.747 shift:(-10,5)
  bar:1931 at: 72553 fontsize:S text: 72.553 shift:(-10,5)
  bar:1936 at: 71963 fontsize:S text: 71.963 shift:(-10,5)
  bar:1951 at: 77783 fontsize:S text: 77.783 shift:(-10,5)
  bar:1961 at: 84561 fontsize:S text: 84.561 shift:(-10,5)
  bar:1971 at: 93185 fontsize:S text: 93.185 shift:(-10,5)
  bar:1981 at: 92274 fontsize:S text: 92.274 shift:(-10,5)
  bar:1991 at: 87830 fontsize:S text: 87.830 shift:(-10,5)
  bar:2001 at: 84274 fontsize:S text: 84.274 shift:(-10,5)
  bar:2006 at: 84274 fontsize:S text: 92.276 

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Klement IX. (* 1600 – † 1669), Pápež
* Francesco Manfredini (* 1684 – † 1762), barokový huslista a hudobný skladateľ
* Filippo Pacini (* 1812 – † 1883), anatóm
* Mauro Bolognini (* 1922 – † 2001), filmový režisér

## Partnerské mestá
*  Kruševac, Srbsko
*  Zittau, Nemecko

## Iné projekty

## Externé odkazy
Oficiálna stránka

## Zdroj

Kategória:Mestá v provincii Pistoia
Kategória:Mestá v Toskánsku
Ján Mucha (hokejista)

**Ján Mucha** (* 11. január 1984, Malacky) je niekdajší slovenský profesionálny hokejista, hrajúci na poste obrancu.

## Kariéra
### Kluby
Ján Mucha je odchovancom HC Slovan Bratislava. Vo veku 18 rokov v roku 2002 prestúpil do Českých Budějovíc, kde hrával českú extraligu v sezónach 2002 – 2009. V sezóne 2007/08 získal bronz. V sezónach 2009/10 a 2010/11 bol hráčom účastníka českej extraligy HC Energie Karlovy Vary.

Pre sezóny 2011 – 2014 si našiel nové pôsobisko v slovenskom extraligovom tíme HKM Zvolen, kde v sezóne 2012/13 vyhral titul majstra Slovenska.

V roku 2014 sa vrátil naspäť do Českých Budějovic, kde hrával 1. českú ligu za HC Motor České Budějovice. Po viacerých operáciách kolien musel v roku 2017 predčasne ukončiť aktívnu kariéru profesionálneho hokejistu.

Od roku 2018 pôsobí ako realitný maklér v realitnej kancelárii Brothers.

### Reprezentácia
*v roku 2002 účastník MS juniorov do 18 rokov
*v roku 2006 odohral dva prípravné zápasy za seniorský tím SR

## Referencie

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Karlovy Vary
Kategória:Hráči HC České Budějovice
Kategória:Hráči HKm Zvolen
Kategória:Osobnosti z Malaciek
Eva Antoshchenko Múčková

**Eva Antoshchenko Múčková**, M.A. (* 1972) je popredná slovenská vietnamistka, prekladateľka a odborníčka na vietnamskú literatúru.

## Život
Eva Antoshchenko Múčková, je dcérou Jána Múčku, prvého slovenského vietnamistu. Rovnako ako on študovala na Filozofickej fakulte UK v Prahe, po štúdiách strávila jedenásť rokov vo Vietname.

V súčasnosti žije a pôsobí v Moskve na Moskovskej univerzite na Inštitúte ázijských a afrických štúdií. Venuje sa vietnamským prekladom do slovenčiny a ruštiny. Momentálne pracuje na preklade Hočiminových básní do slovenčiny.

## Preklady

* Ho Xuan Huong: Jarná vôňa, Bratislava : Petrus, 2010.

## Externé odkazy
* Rozhovor s Evou Múčkovou

Kategória:Slovenskí prekladatelia
Brestová (vrch v Západných Tatrách)

**Brestová** (; ) je vrch v hlavnom hrebeni Západných Tatier na Slovensku. Leží v závere Bobroveckej doliny, juhovýchodne od Zuberca a približne  severne od Liptovského Mikuláša.

V niektorých zdrojoch je táto kóta uvádzaná ako **Malá Brestová** a vrchol Brestovej je na vyššej, východne situovanej kóte s výškou 

## Poloha
Nachádza sa v západnej časti Tatier, v geomorfologickom podcelku Západné Tatry a v ich časti Roháče. Leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Bobrovec a Zuberec. Tatranský hrebeň v tejto časti tvorí prirodzenú hranicu medzi Oravou a Liptovom. Najbližším sídlom je severozápadne situovaný Zuberec, západe ležia Huty, južne Jalovec, Žiar a Konská a severovýchodne Oravice. Masív leží v Tatranskom národnom parku.

## Opis
Brestová sa nachádza v západnej časti hlavného hrebeňa Západných Tatier, medzi Zubercom () na západe a Salatínom () na juhovýchode. Je súčasťou mohutného masívu, vymedzeného sedlom Pálenica na západe a Parichvost na juhovýchode. Paradoxne, hoci je Brestová najvyšším vrcholom v tomto masíve, najvyššia kóta s výškou  je juhovýchodne a nie je (nateraz) pomenovaná. Je uzlovým vrchom, keďže severným smerom tu vybieha rázsocha na Štít (). Juhozápadné svahy padajú do kotla Kotliny v hornej časti Bobroveckej doliny, ktorú odvodňuje Poliansky potok do Jalovčanky v povodí Váhu. Seberozápadne je záver Doliny Voliarisko a severovýchodne Dlhá jama, z ktorých vodu odvádzajú prítoky Studeného potoka v povodí rieky Orava. Hrebeňom vedie značený turistický chodník. 

Západne sa nachádza Veľký Klin (), plytkým sedlom oddelený Zuberec (), Pálenica (), Kozinec (), Biela skala () a Sivý vrch (), južne Ostrá (), Malá kopa (), Jalovecká hora (), Lysec (), Ráztoka (), Jalovecká kopa (), sedlom Parichvost oddelený Salatín (), Pachoľa () a Baníkov (), východne Spálená (), Predná Spálená (), Zadný Salatín (), Rákoň (), Predná Zábrať () a Lúčna () a severne Predný Salatín (), Osobitá (), Okolík (), Skorušina (), Mikulovka () a Štít (). 

### Výhľady
Skalnatý vrchol umožňuje kruhový rozhľad. Viditeľné sú okolité vrcholy Západných Tatier, blízke doliny a časť Vysokých Tatier, pri vhodných podmienkach aj Skorušinské vrchy, Oravské Beskydy, Oravská Magura, Malá Fatra, Chočské vrchy, Veľká Fatra a pohoria v priľahlej časti južného Poľska.

## Prístup
* po  červeno značenej turistickej hrebeňovke:
** od západu z Hút cez Sivý vrch a sedlo Pálenica
** od východu z Volovca cez Baníkov () a Salatín ()
* po  žltej značke cez sedlo Pálenica:
** od juhu z obce Jalovec cez rázc. Pod Lyscom
** od severu zo Zuberca cez Ostrý grúň ()
* po  modrej značke zo Zverovky 

## Referencie

## Pozri aj
* Západné Tatry
* Roháče
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Vrchy Západných Tatier
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Tvrdošín
Kategória:Bobrovec (obec)
Kategória:Zuberec
Glóbus

::*Slovo glóbus prenesene označuje planétu Zem alebo hlavu, pozri [[Zem]] a [[hlava (anatómia)]].*
[náhľad|Topografický glóbus zobrazujúci fyzické charakteristiky [Zeme]]
thumb|„Erdapfel“ od Martina Beheima je najstarší zachovaný zemský glóbus, vyrobený v rokoch 1491 až 1493

**Glóbus** (do roku 1940 písané aj: *globus*; iné názvy pre glóbus Zeme: **zemeguľa**, staršie **umelá zemeguľa** a zastarano *zemevid*) je zmenšený model planéty (najmä Zeme), nebeských telies (mesiac, hviezda) alebo nebeskej sféry.

## Glóbus Zeme
Skutočný tvar Zeme (geoid) býva pri glóbuse nahradený guľou. Existujú však aj glóbusy, ktoré zachovávajú skutočný tvar Zeme, príp. glóbusy plasticky reprezentujúce zemský reliéf. Plastické glóbusy majú však výrazne skreslené relatívne výšky terénu v pohoriach (v skutočnosti sú v danom pomere oveľa nižšie).

Zobrazenie Zeme na glóbuse je pomerne realistické (najmä v porovnaní s mapou) – je zároveň uhlojavné (t. j. zachováva veľkosti uhlov) i diaľkojavné (všetky vzdialenosti odpovedajú skutočným vzdialenostiam, zmenšeným v danej miere). Na glóbuse je tak možné merať dĺžky v ľubovoľnom smere bez rizika skreslenia. Najvhodnejšie na meranie je ohybné papierové pravítko.

Glóbusy sú spravidla zhotovené tak, že sú otáčavé okolo osi odpovedajúcej osi otáčania Zeme, je na nich teda možné demonštrovať otáčanie Zeme okolo svojej osi.

## Referencie

## Pozri aj
* mapa

## Iné projekty

## Externé odkazy
* Interaktiver Globus in 3D 
* Bildergalerie von Globen in der David Rumsey Map Collection
* Der Mainzer Himmelsglobus
* Globenmuseum der Österreichischen Nationalbibliothek 
* Martin Waldseemueller Globus 1507 mit Amerika 
* Eine kleine Kulturgeschichte der Globen bei Monumente Online
* Virtuelle Globen – Entwicklungsgeschichte und Perspektiven (Screenshots virtueller Globen). 
* Die Internationale Coronelli-Gesellschaft für Globenkunde  

## Zdroj

Kategória:Kartografia
Brachiosaury

**Brachiosaury** (neformálne **brachiosauridy**, ) boli veľké až obrovské sauropódne dinosaury, ktoré patrili k najväčším suchozemským živočíchom všetkých čias.

## Znaky
thumb|left|Kostra Brachiosaura 
Boli to ťažké a robustné štvornohé zvieratá, ktorých predné končatiny boli nezvyčajne dlhšie ako zadné, čo u nich výrazne zmenilo polohu pletencov. Ich hmotnosť kolísala od 20 do 90 ton a vo svojom prostredí boli zrejme najvyššími živočíchmi, schopnými dosiahnuť až do korún stromov. Brachiosaury neboli také dlhé ako príbuzné diplodoky (Diplodocidae), dosahovali maximálnej dĺžky asi 32 metrov, boli však podstatne vyššie a často i robustnejšie. Len ich krčné stavce mohli byť dlhé až 1,4 metra a napríklad lopatka brachiosaurov presahovala dĺžku 2 metre.

## Veľkosť
Najvyšším dnes známym brachiosaurom je severoamerický druh *Sauroposeidon proteles*, ktorý mohol dosiahnuť do výšky až cez 18 metrov nad zemou a vážil cez 60 ton. Známym rodom je tiež o niečo menší Brachiosaurus s výškou okolo 12 metrov a hmotnosťou asi 40 ton. Niektoré brachiosaury však boli podstatne menšie, predpokladá sa tiež existencia „trpasličích“ ostrovných foriem. Otázkou je fyziológia týchto obrov, predovšetkým potom mechanizmus ich krvného tlaku a obehu pri danej telesnej výške.

## Taxonómia
čeľaď Brachiosauridae:
* rod Abydosaurus
* rod Astrodon
* ?rod Bothriospondylus
* rod Brachiosaurus
* rod Cedarosaurus
* ?rod Daanosaurus
* rod Giraffatitan
* ?rod „Ischyrosaurus“
* ?rod Lapparentosaurus
* rod Lusotitan
* ?rod Paluxysaurus
* ?rod Pelorosaurus
* ?rod Pleurocoelus
* rod Qiaowanlong
* rod Sauroposeidon
* rod Sonorasaurus

## Zdroj
*
Glykozidová väzba

**Glykozidová** alebo **glykozidická väzba** vzniká reakciou poloacetálového hydroxylu monosacharidu s nejakou inou skupinou. Zvyčajne je touto druhou skupinou hydroxylová skupina iného sacharidu a výsledný produkt sa potom označuje ako disacharid. Takéto glykozidy sa niekedy označujú i ako *O*-glykozidy, pretože na poloacetálový uhlík je naviazaný atóm kyslíka, ktorý spája sacharid a naviazanú skupinu. Okrem toho môže viazanou skupinou byť napríklad skupina obsahujúca dusík (napríklad adenín v prípade adenozínu), kedy ide o *N*-glykozidy (označované správne ako glykozylamíny), alebo výnimočne to môže byť skupina viazaná pomocou uhlíka (napríklad uracil v molekule pseudouridínu), kedy ide o *C*-glykozidy (správne označované ako *C*-glykozylové zlúčeniny). Analogicky sa molekuly s glykozidovou väzbou, kde je skupina viazaná pomocou síry, označujú ako *S*-glykozidy alebo tioglykozidy. Podľa konfigurácie poloacetálového uhlíkového atómu je možné rozlíšiť dva anoméry, a to α- a β-glykozidy.

Glykozidová väzby sa štiepi v kyslom prostredí alebo pôsobením enzýmov glykozidáz.

[thumb|550x550pixelů|stred|Vznik ''O''-glykozidovej väzby medzi sacharidom a [etanolom]]
## Príklady

Súbor:Sucrose.svg|Sacharóza je disachard, zložený z molekúl glukózy a fruktózy. Monosacharidy sú viazané *O*-glykozidovou väzbou
Súbor:Adenosin.svg|Adenozín predstavuje príklad *N*-glykozidovej väzby medzi adenínom a ribózou
Súbor:Pseudouridine.svg|Pseudouridín s *C*-glykozidovou väzbou
Súbor:Sinigrin2.svg|Sinigrín obsahuje *S*-glykozidovú väzbu


## Referencie

Kategória:Chemická väzba
Kategória:Glykozidy
Diplodoky

**Diplodoky** (neformálne **diplodocidy**, ) boli rozšírenou skupinou dlhokrkých dinosaurov predovšetkým z obdobia vrchnej jury. Žili na území dnešných kontinentov Severná Amerika, Afrika a Európa.

## Opis
Diplodoky mali oproti brachiosaurom relatívne štíhlu stavbu tela, napriek tomu išlo o mohutné a predovšetkým extrémne dlhé dinosaury. Ich nohy boli pomerne krátke, zato krk i chvost dosahovali značných dĺžok. Zadné nohy boli zvyčajne dlhšie ako predné. Ako už dnes vieme, na chrbtovej strane tela niektorých zástupcov sa tiahol nízky hrebeň akýchsi špicatých výbežkov. Hlava bola pomerne malá. Krk zrejme nemohol byť zdvíhaný príliš vysoko nad rovinu trupu, ako ukázali počítačové simulácie. Je pravdepodobné, že pri súboji s predátormi mohli vytvárať nadzvukový tresk o sile zvuku cez 200 decibelov. O tom vypovedajú aj niektoré objavy zranenia chvostových stavcov. Tieto dinosaury tiež preukázateľne pojedali gastrolity – kamene, ktoré im pomáhali v trávení.

## Klasifikácia
* čeľaď Diplodocidae
*** ?rod Amphicoelias
*** ?rod Australodocus
*** rod Cetiosauriscus
*** rod Dinheirosaurus
** podčeľaď Apatosaurinae
*** rod Apatosaurus
*** rod Supersaurus
*** rod Suuwassea
** podčeľaď Diplodocinae
*** rod Barosaurus
*** rod Diplodocus

## Referencie

## Pozri aj
* Brachiosaury